നിര്ധനകുടുംബത്തിന് കൈത്താങ്ങായി വൈസ്മെന് ക്ലബ് ആറ്റിങ്ങല്: രോഗിയായ ഭാര്യയും ഓട്ടിസം ബാധിച്ച മകളുമുള്ള നിര്ധനനായ സന്തോഷിന് ഒരു കൈത്താങ്ങുമായി വൈസ്മെന് ക്ലബ്. കിഴുവിലം പഞ്ചായത്തിലെ തെന്നൂര്കോണം പതിനൊന്നാം വാര്ഡിലെ രേവതിയില് വ്യത്യസ്തങ്ങളായ രോഗങ്ങള് കൊണ്ടും സാമ്ബത്തിക പിന്നോക്കാവസ്ഥ യിലും ജീവിതം പ്രതിസന്ധിയിലായ കുടുംബാംഗമായ സന്തോഷ് കുമാറി51 നാണ് കൈത്താങ്ങായി ആറ്റിങ്ങലിലെ വൈസ്മെന് ക്ലബ് കൂട്ടായ്മ എത്തിയത്. രോഗിയായ ഭാര്യ മഞ്ജുഷ 43, ഓട്ടിസം ബാധിച്ച മകള് സുജിഷ 21 എന്നിവരുടെ ആശുപത്രി ചെലവിനു പോലും വകയില്ലാതെ സുമനസുകളുടെ സഹായം കൊണ്ട് മാത്രമാണ് ഈ കുടുംബം ജീവിതം പുലര്ത്തുന്നത്. ഇലക്ട്രോണിക്സ് ജീവനക്കാരനായിരുന്ന സന്തോഷിന് ഇപ്പോള് പണിയുമില്ല. പണി കിട്ടിയാല് തന്നെ പോകാന് കഴിയാത്ത അവസ്ഥയിലുമാണ്. ഇത്തരത്തില് ദുരിതം അനുഭവിക്കുന്ന ഈ കുടുംബത്തിന് വെള്ളം ശേഖരിക്കാന് നന്നേ ബുദ്ധിമുട്ടിയിരുന്ന സന്തോഷ് പൈപ്പ് വെള്ളം ശേഖരിച്ചുവയ്ക്കാനായി ഒരു വാട്ടര് ടാങ്ക് അനുവദിച്ചു നല്കണമെന്ന അപേക്ഷയുമായി പഞ്ചായത്തിനെ സമീപിക്കുകയുണ്ടായി. നിലവില് അത്തരം സ്കീമുകള് പഞ്ചായത്തില് ലഭ്യമല്ലാത്തതിനാല് കിഴുവിലം പഞ്ചായത്ത് സെക്രട്ടറിയുടെ ഇടപെടലിലൂടെ ആറ്റിങ്ങലിലുള്ള വൈസ്മെന് ക്ലബ് ഗാന്ധിജയന്തി ദിനത്തില് ആയിരം ലിറ്റര് സംഭരണ ശേഷിയുള്ള വാട്ടര് ടാങ്ക് ക്ലബ് സന്തോഷിന് കൈമാറി. ചടങ്ങില് ക്ലബ് പ്രസിഡന്റ് വൈസ്മാന് സജി സതീശന്, സെക്രട്ടറി ശശിധരന് നായര്, ട്രഷറര് സുദര്ശനന്, മറ്റു ക്ലബ് ഭാരവാഹികള് കിഴുവിലം പഞ്ചായത്ത് സെക്രട്ടറി സ്റ്റാര്ലി, പതിനൊന്നാം വാര്ഡ് മെമ്ബര് കടയറ ജയചന്ദ്രന് എന്നിവര് പങ്കെടുത്തു.